|  |  |  |
| --- | --- | --- |
|  1 9 7 6EGYESÜLETITÁJÉKOZTATÓ 2 0 2 1 |  | 154. szám 2021. ***Január***  |
|  Abonyi Horgász Egyesület |

**Tisztelt Horgászok!**

**A járvány miatt kiadott és folyamatosan változtatott kormányrendeletek miatt a közgyűlés lebonyolításának időpontja jelen állás szerint nem meghatározható. Az év első három hónapjában szinte kizárt. Amint megtartható vagy más módon kivitelezhető, tájékoztatni fogjuk a tagságot. Addig a vezetőség saját jogkörénél fogva ellátja a feladatát, minden fontos döntést meghoz, beleértve a tavaszi haltelepítést is.**

**Az állami jegy kiadásához szükség lesz a horgászkártyán szereplő 6 jegyű azonosító számra.**

**70 év felettieknek és a gyermek horgászoknak az állami jegy és a szövetségi hozzájárulás továbbra is díjmentes.**

**A 2021-es engedély árak nem emelkedtek, fogási mennyiségek nem változtak.**

**A 2021. évi engedélyek árai:**

**Felnőtt férfi, nő (70 év alatt)**

Egységes Szövetségi hozzájárulás (ESZH) 2.000.-Ft.

Állami jegy: 3.000.-Ft.

 Fogási napló: 300.-Ft.

Tagdíj: 8.000.-Ft.

Területi engedély: 31.000.-Ft.

**Összesen: 44.300.-Ft.**

***70 év felett nők és férfiak: 39.300.-Ft-ot fizessenek be.***

**Ifjúsági horgászok:**

 Egységes Szövetségi hozzájárulás (ESZH) 2.000.-Ft.

Állami jegy: 3.000.-Ft.

Fogási napló: 300.-Ft.

Tagdíj: 4.000.-Ft

Területi engedély: 15.500.-Ft.

**Összesen: 24.800Ft.**

**Gyermek horgászok:**

Területi engedély: 900.-Ft.

Fogási napló: 300.-Ft.

**Összesen: 1.200.-Ft.**

*Kettős tagsággal rendelkező nők és férfiak, amennyiben már máshol tagságot váltottak, csak a tagdíjat és a területi engedély árát fizessék be , ami 39000 ft. ifiknél 19500 ft, gyermekeknél 900 ft.*

A befizetéseket egy összegben kérjük befizetni az OTP fiókban, vagy utalni 2021. március 31-ig. Egy összegben be lehet fizetni több tételt is, de a közlemény rovatba mindent kérünk beleírni. **Csekkes befizetéseket megszüntettük. (bankszámla szám: 11742142-20001292)**

Aki területi engedélyt nem kíván váltani, tagságát csak tagdíj befizetésével tarthatja meg. Partszakasszal rendelkező horgászoknak a területi engedély váltása kötelező!

A 2021-es évben új belépő tagok a fenti összegen felül 8 000 Ft egyszeri belépési díjat is kötelesek fizetni. Az ifjúsági horgászok esetében ez 4 000 Ft.

**2020. évi fogási naplók leadásának rendje:**

A fogási naplókat legkésőbb 2021. február 28-ig kell leadni.

Vidéki horgászok levélben is elküldhetik, de csak **ajánlott** formában, az egyesület székhelyére címezve, mely 2740, Abony, Kécskei út 27.

Leadás a horgásztanyán lesz minden vasárnap január 31-étől február 28-áig, 9-11 óráig. A várakozások elkerülése érdekében mindenkit arra kérünk, hogy pontosan összesítse fogási naplóját, mert csak a helyesen kitöltötteket vesszük át.

Felhívjuk a gyermek horgászok figyelmét, hogy a fogási naplók leadási határideje rájuk is vonatkozik.

 A kettős tagsággal rendelkezők ott adják le, ahol azt kiadták. Az Abonyi HE. területén fogott halakat részletezve kérjük leadni.

 Helytelenül vagy nem időben leadott napló esetében a következő állami jegy 3000 ft-tal többe kerül és ez alól csak a gyermekhorgászok a kivételek. Átadás valószínűleg az ablakon történik. Mindenki tartsa be az érvényes maszk és távolságtartás szabályait.

**2021. évi engedélyek kiadása:**

Leadás és kiváltás helye a tóparti horgásztanya.

Leadás első napja január 31, utolsó az igényekhez lesz alakítva, várhatóan március vége. Leadás után egy héttel, a következő vasárnapon lehet átvenni, helyszínen az idén nem tudunk engedélyt azonnak kiadni.

Kérjük, hogy a sorban állás elkerülése érdekében az abonyi lakosok lehetőleg 9-10-ig, vidékiek 10-11-ig jöjjenek.

A kiváltáshoz mindenki hozza magával:

 horgász kártya 6 jegyű azonosító számát

 közösségi munkajegyet (vagy a befizetést igazoló szelvényt)

 a 2021. évi engedély árának befizetési bizonylatát

 az árammal rendelkezők két megcímzett, bélyegzett borítékot.

A fenti időpont után a székhelyen(2740 Abony, Kécskei út 27) vasárnap délelőttönként lehet leadni és ott is vehető át, szintén egy hetes elkészítési határidővel.

**Változás a napi jegyek árában**

2021.01.01-től a felnőtt napi jegy ára 4450 Ft-ra, a felnőtt sport napi jegy ára 2950 Ft-ra emelkedik. Ifi napijegy ára 2250 ft, ifi sport 1250 ft lesz. A napijegyek fogási mennyiségei nem változnak!

 **HÍ R E K – K Ö Z L E M É N Y E K**

**SZJA 1 %:** Kérjük horgásztársainkat és családtagjaikat, hogy akik SZJA 1 %-ukat egyesületüknek kívánják felajánlani, az erre vonatkozó nyilatkozat kitöltésekor A kedvezményezett adószámaként a következőt jelöljék meg: **19832395-1-13** A kedvezményezett neve: Abonyi Horgász Egyesület.

Januárban felvett új tagjaink.

Ifik:

Holló Dominik

Nagy Áron

Gyigor Krisztián Márk

Felnőttek:

Mucza Attila Erik

Jánosi Patrik

Lakatos Ferenc

Hamar Gabriella

Kollár Viktor

Berecz Szilárd

Balogh Attila

Csicsely Zoltán

Raffai László

Zsákai Zoltán

Holló István

Mészáros László

Tóth Pál

Március végén talán lesz még lehetőség újabb felvételre, igen korlátozott számban.

Mestyán István János horgásztársunkat a facebook csoport hozzászólási részéből, a csoportszabályzat be nem tartása miatt, többszöri kérés után, 2021.06.30-ig kizártuk.

Murvai Ferenc az I/11-es partszakaszt vissza kívánja adni, mivel az ott található konténert a volt tulajdonos, Juhász Richárd a mai napig nem szállította el és ez gátolja a kultúrált horgászhely kialakítását. Az elszállításra a jogászunktól fog hivatalos felszólító levelet kapni, határidő betartásával. E horgászhely kiadásáról ez után dönt a vezetőség.

Szabados Csilla társtulajdonosi kérelmet adott be a III/65-ös partszakaszra, ezt a vezetőség elutasította.

A levágott nádat a partról elszállítva el lehet égetni, a jelenlegi rendelet szerint.

Kellemes időtöltést, jó horgászatot kívánunk.

Abony 2021. január 13.

Abonyi Horgász Egyesület Elnöksége